आंखें नहीं, इनके मन में उत्साह की रोशनी
कोई शतरंज की चाल चल रहा था तो कोई मैदान में गोला फेंक रहा था। कोई फुर्सत के समय वाट्सएप पर तो कोई मोबाइल या फेसबुक पर मशगूल था। इन बच्चों के ये अंदाज देखकर अंदाजा लगाना मुश्किल था कि इनकी आंखों में रोशनी नहीं है। आत्मविश्वास इतना कि मानो कोई सामान्य व्यक्ति ही अपना काम कर रहा है। शहर में पहली बार शनिवार को नेत्रहीन प्रतिभाओं का यह महासंगम हुआ था। अवसर था दृष्टिहीन राज्य स्तरीय खेलकूद प्रतियोगिता का।
किला रोड स्थित राजकीय आदर्श उप्रावि परिसर में सुबह यह दो दिवसीय प्रतियोगिता शुरू हुई। इस 27वीं राज्यस्तरीय दृष्टि बाधित खेलकूद प्रतियोगिता का आयोजन दृष्टिहीन क्रीड़ा परिषद अजमेर की ओर से यहां किया गया। इसमें प्रदेशभर के करीब 250 दृष्टिहीन खिलाड़ी भाग ले रहे हैं। पहले विश्राम स्थल सांवलियाजी विश्रांतिगृह फिर खेल परिसर में ये विशेष बच्चे एक-दूसरे से मिलते और हाल-चाल पूछते नजर आए।
शनिवार को गोलाफेंक, कैप रेस, शतरंज, रस्साकसी, दौड़ आदि प्रतियोगिताएं हुईं। जिनमें इन बच्चों ने उत्साह और जोश से भाग लिया। प्रतियोगिता के उदघाटन पर मुख्य अतिथि विधायक चंद्रभानसिंह आक्या ने इन प्रतिभाओं का स्वागत किया। समारोह की अध्यक्षता भाजपा जिलाध्यक्ष बेगूं विधायक सुरेश धाकड़ ने की। विशिष्ट अतिथि नगर परिषद सभापति सुशील शर्मा, भाजपा नगर अध्यक्ष नरेंद्र पोखरना, एसएसए के एडीपीसी राजेंद्र शर्मा थे। स्वागत क्रीड़ा परिषद के अध्यक्ष बाबूलाल वसीटा, आयोजन संयोजक लक्ष्मी लाल सोनी, सचिव पांचू सिंह राठौड़, सह सचिव लालचंद रावत ने किया। संयोजक लक्ष्मी लाल सोनी ने परिषद की गतिविधियों की जानकारी देते हुए चित्तौड़गढ़ में दृष्टिहीन छात्राओं के लिए अलग स्कूल की मांग की। संचालन पीटीआई पारस टेलर ने किया। निर्णायक लक्ष्मी लाल नीलमणी, पारस टेलर, गुणवंत पूर्बिया, सत्यनारायण सेन, शंभूसिंह, दुर्गा प्रसाद थे।
मेवाड़ के शांतिलाल हैं नेशनल एथलीट
बेगूंनिवासी शांतिलाल बैरवा पंजाब के लुधियाना में आयोजित नेशनल एथलेटिक्स प्रतियोगिता में राजस्थान के लिए स्वर्ण पदक हासिल कर चुके हैं।
पतिकी याद में करती हैं नेत्रहीनों की सेवा
रेलवेमें उद्घोषक रहे नेत्रहीन दिवंगत कर्मचारी राजेंद्र कुमार ओझा अपनी आवाज से यात्रियों को दिशा दिखाते थे। उनकी राजकीय सेवा और जीवन में प|ी संगीता ओझा पग-पग पर तत्पर रहती थीं। वह इस टूर्नामेंट मेंे स्वैच्छिक सेवाएं देते हुए पति की यादें ताजा कर रही हैं। संगीता ने कहा कि इससे मुझे खुशी महसूस होती है।
स्मार्ट केन बचाएगी बाधाओं से
बीएप्रथम वर्ष के विद्यार्थी प्रशांत शर्मा के अनुसार स्मार्ट कैन नेत्रहीनों के लिए वरदान साबित होगी। यह एक तरह से स्टीक होगी लेकिन इस विशेष स्टीक में दो सेंसर लगे होते हैं। जो तीन मीटर की दूरी पर ही दृष्टिहीन को बाधा से अवगत करा देंगे। यह स्टीक आईआईटी दिल्ली के विद्यार्थियों ने बनाई है। इसका मूल्य करीब तीन हजार रुपए होगा। सरकार यदि नेत्रहीनों को यह स्टीक निशुल्क उपलब्ध कराए तो उन्हें काफी संबल मिलेगा।
अंगुलियों के स्पर्श से चलता हैं घोड़े को ढाई घर की चाल
अजमेरजिले की एक ग्राम पंचायत में एलडीसी इस्लाम अली की क्रिकेट शतरंज में महारत है। दृष्टिहीन राजस्थान किक्रेट टीम के वे कप्तान हैं। उनका कहना है कि शतरंज की गोटियों में छिद्र से पहचान होती है। सफेद गोटियों में उभरा बिंदु होता है। काली गोटियां प्लेन होती हैं। खेल के नियम एक जैसे ही होते है। घोड़े की ढ़ाई घर चाल भी स्पर्श से चलते हैं।
टेक्नोलॉजी बन गई आखें
माइनिंगविभाग में प्रथम श्रेणी लिपिक अयूब मोहम्मद ने बताया कि ऑफिस में वे जिस कंप्यूटर पर काम करते हैं उसमें स्क्रीन रीडर जार्ज सोफ्टवेयर अपलोड है। जैसे ही की-बोर्ड पर अंगुलियां चलाते हैं आवाज के जरिए मैसेज सुनते हैं। वे मैसेज और मेल भेजते हैं। मेल पर आए संदेश को सुनकर समझ लेते हैं। वे कहते हैं कि तकनीकी ही मेरी आंखें हैं।
क्लास में बच्चा सांस लेता है, तो भी पता चल जाता
राबामाविनवीन निंबाहेड़ा में वरिष्ठ शिक्षक प्रेमप्रकाश गोठवाल नेत्रहीन हैं, वे बच्चों को ब्रेललिपि से संस्कृत पढ़ाते हैं। साथ में संगीत भी सिखाते हैं। जब उनसे पूछा गया कि बच्चों को कंट्रोल कैसे करते हैं तो वे बोले कि कोई बच्चा सांस भी लेता है तो उन्हें पता चल जाता है। थोड़ी सी हलचल से आभास हो जाता है कि बच्चा क्या कर रहा है। घर से तीन किलोमीटर दूर स्कूल अकेजे आते हैं।
एक अन्य मुकाबले में प्रतिस्पर्धा करते हुए दृष्टिहीन।
चित्तौड़गढ़. दृष्टिबाधितोंकी राज्यस्तरीय खेलकूद प्रतियोगिता के पहले दिन एक टांग दौड़ मुकाबले में रेस लगाते प्रतिभागी।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva